Daniel Rafaelić
<s>Daniel Rafaelić (Bitolj, 19. lipnja 1977.), hrvatski filmolog i egiptolog.</s>

<s>Biografija</s>

<s>Rođen je 19. lipnja 1977. u Bitolju.</s><s>Osnovnu i srednju školu završio je u Zagrebu, gdje je 1996. upisao studij povijesti na Filozofskom fakultetu.</s><s>Diplomirao je 2002. s temom o amarnskome periodu u egipatskoj povijesti umjetnosti.</s><s>Na istom fakultetu 2003. upisao je poslijediplomski studij hrvatske povijesti, a 2006. doktorski studij moderne i suvremene hrvatske povijesti.</s><s>Od 2002. do 2010. radio je kao filmolog i arhivist u Hrvatskoj kinoteci pri Hrvatskom državnom arhivu, gdje je od 2007. do 2009. bio načelnik Odsjeka za zaštitu i restauraciju filmskog gradiva.</s>

<s>U svojem radu usmjeren je na istraživanje hrvatske i svjetske filmske povijesti te istraživanje filmskih arhiva s ciljem pronalaska zaboravljenih i izgubljenih filmskih zapisa iz Hrvatske.</s><s>God. 2003. u bečkom Filmarchiv Austria (FAA) pronašao je Život hrvatskog seljaka (Kroatisches Bauernleben, 1942), kratkometražni film Oktavijana Miletića s prizorima iz života u Šestinama kraj Zagreba, a 2008. u Filmskom arhivu Saveznog arhiva u Berlinu pronašao je Zagreb, glavni grad Hrvatske (Agram, die Hauptstadt Kroatiens, 1944), kratkometražni dokumentarac istog autora s prizorima zagrebačkih povijesnih i kulturnih znamenitosti.</s>

<s>God. 2010. dobio je nagradu »Vjekoslav Majcen« Hrvatskog društva filmskih kritičara za doprinos istraživanju hrvatske filmske baštine, a 2016. plaketu Jugoslovenske kinoteke za dugogodišnju suradnju i doprinos filmskoj umjetnosti.</s>

<s>Sredinom veljače 2017. izabran je za vršitelja dužnosti ravnatelja Hrvatskog audiovizualnog centra.</s><s>Sa tog je mjesta 12. veljače 2019. podnio ostavku, obrazloživši je odbijanjem hrvatskih filmskih djelatnika da prihvate njegove ideje o smanjenju sredstava za domaće filmove.</s>

<s>Suradnik je na Akademiji dramske umjetnosti i Filozofskom fakultetu u Zagrebu.</s>

<s>Djela</s>

<s>Kinematografija u NDH, Zagreb 2013.</s>

<s>Vidi još</s>

<s>Hrvatski audiovizualni centar
 Zagreb, glavni grad Hrvatske</s>

<s>Izvori</s>

<s>Eksterni linkovi</s>

<s>Paparella, S. »Tragači za zagubljenim blagom«, Poslovni Exclusive, izdanje Poslovnog dnevnika, Zagreb: Večernji list, lipanj 2014., 14–18</s>

<s>Hrvatski filmski kritičari
Hrvatski povjesničari
Egiptolozi</s>

